கேள்வி: க. சண்முகரத்தினம் - தொடக்க வாழ்க்கையும் கல்வியும் பற்றி நீங்கள் என்ன அறிந்துள்ளீர்கள்?
பதில்: சண்முகரத்தினம் 1921 இல் சிங்கப்பூரில் இலங்கைத் தமிழர் வம்சாவளிப் பெற்றோருக்கு ஐந்து பிள்ளைகளில் ஒருவராகப் பிறந்தார். இவரின் தந்தை ஓர் ஆசிரியர் ஆவார். விக்டோரியா பாடசாலையில் இடைநிலைக் கல்வியைப் பெற்ற சண்முகரத்தினம் 1937 இல் ஏழாம் எட்வர்டு மன்னர் மருத்துவக் கல்லூரியில் மேற்படிப்பிற்காக சேர்ந்தார். ஆனால் இரண்டாம் உலகப் போர், சிங்கப்பூரில் சப்பானிய ஆக்கிரமிப்பு போன்றவற்றால் அவரது கல்வி தடைப்பட்டது. இறுதியில் 1947 இல் பட்டம் பெற்றார். இளங்கலைப் பட்டதாரியாக, சண்முகரத்தினம் துடுப்பாட்டம் சிறந்து விளங்கினார். பல்வேறு கல்விப் பரிசுகளை வென்றும், மருத்துவக் கல்லூரி மாணவர் சங்கத்தின் தலைவராகப் பணியாற்றியும் ஒரு திறமையான மாணவராகக் குறிப்பிடப்பட்டார். சண்முகரத்தினத்திற்கு 1957 இல் இலண்டன் பல்கலைக்கழகம் முதுகலை மருத்துவப் பள்ளியில் பிரித்தானிய அரசியாரின் ஆய்வூதியம் வழங்கப்பட்டு முனைவர் பட்டம் பெற்றார்.
கேள்வி: க. சண்முகரத்தினம் - பணி குறித்து விரிவாக சொல்லுங்கள்.
பதில்: சிங்கப்பூரில் சப்பானிய ஆக்கிரமிப்பு போது, சப்பானியப் படைகளால் கட்டாயமாக உடல் உழைப்பாளராக சேர்க்கப்படுவதைத் தவிர்க்க சண்முகரத்திம் ஒரு ஆய்வக தொழில்நுட்ப வல்லுநராகப் பணியாற்றினார். மருத்துவ உரிமத்தைப் பெற்ற பிறகு, இவர் அரசு மருத்துவ சேவையில் ஒரு நோயியல்ச் சேர்ந்தார். 1950 ஆம் ஆண்டில், உள்ளூர் நோய் முறைகளைக் கவனிப்பதில் ஆர்வமாக இருந்த இவர், சிங்கப்பூரில் உள்ள அனைத்து திசுவியல் ரீதியாகக் கண்டறியப்பட்ட புற்றுநோய்களின் எளிய அட்டைக் குறியீட்டைத் தொடங்கினார். அந்த நேரத்தில், அரசாங்கத்தின் நோயியல் துறை முழு நாட்டின் இழையவியல் சேவைகளுக்கும் பொறுப்பாக இருந்தது. 1967 இல், பன்னாட்டுப் புற்றுநோய் ஆய்வு நிறுவனம், சிங்கப்பூர் புற்றுநோய் சங்கம் ஆகியவற்றின் நிதி ஆதரவுடன் சிங்கப்பூர் தேசியப் பல்கலைக்கழகம் நோயியல் துறையில் சிங்கப்பூர் புற்றுநோய்ப் பதிவேட்டை நிறுவுவதற்கு சண்முகரத்தினம் தலைமை தாங்கினார். இது தென்கிழக்கு ஆசியாவில் முதல் விரிவான, மக்கள் தொகை அடிப்படையிலான புற்றுநோய்ப் பதிவேடாகும். சிங்கப்பூரின் மக்கள் தொகை அதிகரித்து, திட்டத்தின் அளவு பல ஆண்டுகளாக விரிவடைந்ததால், புற்றுநோய்ப் பதிவேடு 2001 ஆம் ஆண்டில் சிங்கப்பூர் சுகாதார அமைச்சகம் மாற்றப்பட்டது, இப்போது இது தேசிய நோய்கள் பதிவு அலுவலகத்தால் நிர்வகிக்கப்படுகிறது. ஒரு ஆய்வாளராக, இவரது முக்கிய நிபுணத்துவப் பகுதி மூக்குத்தொண்டை தசைப்புற்று ஆகும், இது தென்கிழக்கு ஆசியா மற்றும் தெற்கு சீனாவில் அதிக நிகழ்வு விகிதங்களைக் கொண்ட ஒரு வகைப் புற்றுநோய் ஆகும். சிங்கப்பூரில் மருத்துவக் கல்வியின் வளர்ச்சிக்கு, குறிப்பாக உரிமம் பெற்ற உள்ளூர் மருத்துவர்களுக்கான பட்டப்பின் படிப்புப் பயிற்சிக்கு, சண்முகரத்தினம் ஒரு பங்களிப்பாளராக இருந்தார். 1960களின் பிற்பகுதியில், சிங்கப்பூர் பல்கலைக்கழகம் மருத்துவப் பட்டப்பின் படிப்புக் கல்வியை முறைப்படுத்தத் தவறியதற்காகவும் உள்ளூர்த் தகுதிகளை வழங்குவதில் தோல்வியடைந்ததற்காகவும் முன்னாள் கல்வியாளரும், அப்போதைய துணைப் பிரதமருமான டோ சின் சாய், பல்கலைக்கழகத்தின் மருத்துவ பீடத்தைத் தணிக்கை செய்து உள்ளூர் பத்திரிகைத் தலைப்புச் செய்திகளில் இடம்பிடித்தார்; இந்த முயற்சியை மேற்பார்வையிடும் ஒரு குழுவின் தலைவராக அப்போதைய மருத்துவக் கழகத்தின் முதுகலை நிபுணரான சண்முகரத்தினத்தை அவர் குறிப்பாகக் கேட்டுக்கொண்டார். இம்முயற்சி 1970 வாக்கில் வெற்றியீட்டியது. உள்ளூர் மருத்துவர்கள் பல்கலைக்கழகத்தின் கீழ் உள்ள உள்நாட்டு மருத்துவமனைகளில் சிறப்புப் பயிற்சியை முடிக்க அனுமதித்தது 1986-இல் சண்முகரத்தினம் சிங்கப்பூர் தேசியப் பல்கலைக்கழகத்தில் தகைமைப் பேராசிரியராக நியமிக்கப்பட்டார், தனது தொண்ணூறுகளின் முற்பகுதி வரை விரிவுரைகளையும் கருத்தரங்குகளையும் நடத்தினார். சண்முகரத்தினம், மருத்துவக் கழகம், சிங்கப்பூர் மருத்துவப் பேரவை, பன்னாட்டுப் புற்றுநோய்க் கட்டுப்பாட்டு ஒன்றியம் போன்ற பல்வேறு அமைப்புகளில் உறுப்பினராக இருந்தார்.
கேள்வி: க. சண்முகரத்தினம் - தனிப்பட்ட வாழ்க்கை பற்றி விளக்கவும்.
பதில்: சண்முகரத்தினம் யாழ்ப்பாணத்தைச் சேர்ந்த மருத்துவர் ஆறுமுகம் விசுவலிங்கம், இரத்தினம்மாள் ஆயத்துரை ஆகியோரின் மகளான சர்வாம்பிகையைத் (5 சூலை 1926 – 19 ஏப்ரல் 2026) திருமணம் புரிந்தார்.[https://theonlinecitizen.com/2026/04/20/president-tharman-shanmugaratnam-s-mother-dies-peacefully-at-99-in-singapore-home President Tharman Shanmugaratnam’s mother dies peacefully at 99 in Singapore home], The Online Citizen, 20 Apr 2026 இவர்களுக்கு வாணி, சாந்தன், தர்மன் என மூன்று பிள்ளைகள், தர்மன் சண்முகரத்தினம் ஒரு பொருளியலாளர், இவர் சிங்கப்பூரின் முன்னாள் துணைப் பிரதமரும் (2011-2019), தற்போதைய குடியரசுத் தலைவரும் (2023 செப்டம்பர் முதல்) ஆவார். சண்முகரத்தினம் தனது 97-ஆவது அகவையில் 2018 சூலை 28 அன்று சிங்கப்பூரில் காலமானார்.